রাতেই ফ্রিজ হবে ভোটার তালিকা! কী হতে চলেছে? দেখুন বিগ আপডেট

ওয়েব ডেস্ক: বিহারে SIR -র পরে ধাপে ধাপে ভোটমুখী রাজ্যগুলিতে এই প্রক্রিয়া হবে ঘোষণা হবে বলে জানিয়েছিল নির্বাচন কমিশন। সোমবার নয়া দিল্লির বিজ্ঞান ভবনে সাংবাদিক বৈঠক করছেন মুখ্য নির্বাচন কমিশনার জ্ঞানেশ কুমার (Chief Election Commissioner Gyanesh Kumar)। বাংলা-সহ ১২ রাজ্য ও কেন্দ্রশাসিত অঞ্চলে সোমবার রাতেই ‘ফ্রিজ’ করা হবে ভোটার তালিকা! এসআইআর ঘোষণা করে জানাল নির্বাচন কমিশন ৷ ধাপে ধাপে গোটা দেশে প্রক্রিয়া চলবে। আগামী তিন মাসের মধ্যে এসআইআর শেষ করার লক্ষ্য মাত্রা রাখা হয়েছে।

সোমবার বিজ্ঞান ভবনে সাংবাদিক সম্মেলন করে বাংলায় SIR-এর দিনক্ষণ ঘোষণা করল নির্বাচন কমিশন। একই সঙ্গে আন্দামান ও নিকোবর, ছত্তিশগড়, গোয়া, গুজরাত, কেরল, লাক্ষাদ্বীপ, মধ্যপ্রদেশ, পুদুচেরি, রাজস্থান, তামিলনাড়ু, উত্তরপ্রদেশে হবে এই দ্বিতীয় দফায় SIR।

আরও পড়ুন: SIR নিয়ে সাংবাদিক বৈঠক থেকে বড় ঘোষণা নির্বাচন কমিশনের

কমিশন সূত্রে খবর, আজ রাত ১২টা থেকে কমিশনের পুরনো তালিকা ফ্রিজ। তারপর থেকে পাওয়া যাবে ইনুমারেশন ফর্ম। ওই ফর্মের ভিত্তিতে লিঙ্কিং ও ম্যাচিং করা হবে। সেই অনুযায়ী SIR তালিকাভুক্ত হবেন নাগরিকরা। অনলাইনে ইনুমারেশন ফর্ম ফিল আপ করা যাবে। প্রবাসীদের সমস্যার কথা মাথায় রেখে অনলাইনে ফর্ম ফিল আপের সিদ্ধান্ত। নিরক্ষর ভোটারদের সাহায্য করবেন বিএলও-রা। তিনবার করে প্রতিটি বাড়িতে যাবেন আধিকারিকরা। ২০০৩ সালের সূচিতে যাঁদের নাম রয়েছে, তাঁদের আর কোনও কাগজ দিতে হবে। কারও যদি বাবা-মায়ের নাম থাকে, তাহলে আর কাগজ দিতে হবে না। এই ‘ম্যাচিং’ ভোটারেরা নিজেরাই করতে পারবেন। কম্পিউটার ম্যাচিং ও ম্যাপিংয়ের পর ভোটারদের খসড়া তালিকা প্রকাশ করবে কমিশন।

প্রতি বছরই ভোটার তালিকা সংশোধনের কাজ করে নির্বাচন কমিশন। নতুন নাম নথিভুক্ত করার পাশাপাশিই মৃত এবং অবৈধ ভোটারের নাম বাদ দিয়ে নতুন তালিকা প্রকাশ করা হয়। কিন্তু কমিশন মনে করছে, ওই প্রক্রিয়া ত্রুটিপূর্ণ এবং ‘নিবিড়’ নয়। নাম তোলা এবং বাদ দেওয়ার ক্ষেত্রে অনেক গলদ থেকে গিয়েছে। এসআইআর করে সব ভোটারের নাম নতুন করে নথিভুক্ত করা হবে। নিশ্চিত করা হবে দু’টি বিষয়। এক, কোনও বৈধ ভোটার যেন বাদ না যান। দুই, একজনও অবৈধ ভোটার যেন তালিকায় না থাকেন।